วัดสุทธจินดาวรวิหาร

วัดสุทธจินดาวรวิหาร  เป็นพระอารามหลวงชั้นตรี ชนิดวรวิหาร สังกัดคณะสงฆ์ธรรมยุติกนิกาย ขอพระราชทานวิสุงคามสีมา เมื่อ พ.ศ. 2470 ตกมาและปักเขตเสร็จปี พ.ศ. 2471 มีเขตวิสุงคามสีมากว้าง 40 เมตรยาว 80 เมตร ทำพิธีผูกพัทธสีมา เมื่อวันที่ 11 - 12 สิงหาคม พ.ศ. 2474 และได้สถาปนาเป็นพระอารามหลวง เมื่อวันที่ 23 มกราคม พ.ศ. 2478 ในรัชกาลที่ 8 แห่งกรุงรัตนโกสินทร์  มีเนื้อที่ประมาณ 24 ไร่ 3 งาน 9 ตารางวา ตั้งอยู่ ถนนราชดำเนิน ด้านทิศตะวันตก ตรงข้ามศาลากลางจังหวัด ตำบลในเมือง อำเภอเมืองนครราชสีมา จังหวัดนครราชสีมา

**ประวัติ**
วัดสุทธจินดาแต่เดิมก่อนที่จะมาเป็นวัดสุทธจินดาในปัจจุบันมีวัดเก่าอยู่สองวัด  คือวัดบรมจินดาอยู่ทางส่วนใต้  มีเขตแต่สระข้างพระอุโบสถไป วัดสมบูรณ์จิ๋วสีมาราม อยู่ทางส่วนเหนือ มีเขตแต่คลองผ่านกลางวัดไปท่ามกลางระหว่างสองวัดนี้ อันเป็นที่ตั้งศาลาการเปรียญอยู่เดียวนี้ เป็นสวนของหลวงเทพานุพัฒน์ (เปลี่ยน  สุรคุปต์) ซึ่งเจ้าของยกให้
เมื่อพ.ศ. 2458 ทางราชการได้ย้ายศาลากลางว่าการมณฑลนครราชสีมาจากกลางเมือง ซึ่งตั้งอยู่ทางทิศเหนือของวัดพระนารายณ์มหาราช มาตั้งที่มุมกำแพงเมืองด้านทิศตะวันออกเฉียงใต้ โดยสร้างเป็นอาคาร 2 ชั้น ได้รื้อกำแพงเมืองด้านด้านตะวันนั้นออก เพื่อให้มองเห็นศาลาว่าการและสนามภายในถนัดชัดแจ้ง และเป็นสาเหตุให้มองเห็นวัดบรมจินดาและวัดสมบูรณ์จิ๋วซึ่งเป็นวัดที่กำลังอยู่ในสภาพทรุดโทรม ไม่รับกันกับศาลาว่าการที่สร้างขึ้น ทางราชการคิดที่จะพัฒนาวัดขึ้นใหม่ให้มีสภาพที่ดีกว่าที่เป็นอยู่ ดังนั้นบรรดาข้าราชการ ทหาร พลเรือน คหบดี และพ่อค้า มีพระยาเพ็ชรปาณี (ดั่น รักตประจิต) สมุหเทศาภิบาลมณฑลนครราชสีมา จึงร่วมปรึกษาและเห็นต้องกันว่า นครราชสีมาเป็นเมืองใหญ่ เป็นเมืองเอกในภาคตะวันออกเฉียงเหนือควรมีวัดที่สง่างามอยู่ใกล้ศาลาว่าการมณฑล โดยรวมวัดสมบูรณ์จิ๋วกับวัดบรมจินดาให้เป็นวัดเดียวกัน และสร้างขึ้นใหม่เพื่อให้เป็นที่สถิตของพระมหาเถระผู้ดำรงตำแหน่งเป็นเจ้าคณะมณฑลในขณะนั้นต่อไป
เมื่อปรึกษาหารือเป็นที่ตกลงกันแล้วจึงมีใบบอกลงมายังกรุงเทพมหานคร กราบทูลพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ขอประทานพระอนุญาตรวมวัดสร้างใหม่ สมเด็จพระสังฆราชเจ้าประทานอนุญาต และได้ประทานนามวัดว่า วัดสุทธจินดา และโปรดฯ ให้ยกวัดนี้เป็นพระอารามหลวง เมื่อพ.ศ. 2478

**เจ้าอาวาสวัดสุทธจินดา**
# สมเด็จพระมหาวีรวงศ์ (อ้วน  ติสฺโส ป.ธ.5)
# พระโพธิวงศาจารย์ (สังข์ทอง นาควโร ป.ธ.5)
# พระอริยเวที (เขียน ฐิตสีโล ป.ธ.9)
# พระเทพสุทธาจารย์ (โชติ คุณสมฺปนฺโน ป.ธ.5)
# พระธรรมบัณฑิต (ญาณ ญาณชาโล ป.ธ.5)
# พระสาสนโสภณ (โกศล สิรินฺธโร ป.ธ.4)
# พระอุดมธีรคุณ (ภาวัต วิสุทฺเธสโก ป.ธ.5)

**สถานที่ภายในวัด**
 โรงเรียนวัดสุทธจินดา- โรงเรียนพระพุทธศาสนาวันอาทิตย์ วัดสุทธจินดา- มหาวิทยาลัยมหามกุฏราชวิทยาลัย ศูนย์การศึกษาโคราช  date=2013-12-30 - สถาบันพลังจิตตานุภาพ สาขาที่ ๒๙- หอสมุดแห่งชาติ- ฌาปนสถานกองทัพภาคที่ ๒- พิพิธภัณฑ์สถานแห่งชาติ มหาวีรวงศ์- พุทธสมาคมจังหวัดนครราชสีมา- ชมรมชาวอุบลราชธานี- ศูนย์ศึกษาบาลีภาค๑๑ (ธรรมยุต)

**สิ่งปลูกสร้างภายในวัด**
 พระอุโบสถวัดสุทธจินดา- ศาลาการเปรียญ- อาคารสำนักงานสงฆ์ เป็นสถานที่ดำเนินงานเกี่ยวกับวัดและคณะสงฆ์ และยังเป็นกุฏิที่พักของพระเดชพระคุณพระอุดมธีรคุณ เจ้าอาวาสฯ- หอระฆังวัดสุทธจินดา- กุฏิเมนะรุจิ- ฌาปนสถานกองทัพภาคที่ ๒- อาคาร ๕๐ ปี เป็นอาคารใช้เป็นที่เรียนของวัดสุทธจินดา- ศาลานาบุญ (หอฉัน)- กุฏิสองเมือง เคยเป็นที่พักของพระเดชพระคุณหลวงพ่อพระสาสนโสภณ อดีตเจ้าอาวาสฯ- กุฏิพระอริยเวที เป็นที่พักของพระครูปลัดอรรถจริยานุกิจ ผู้ช่วยเจ้าอาวาสฯ- กุฏิขุนบรรจงเจริญรัตน์  เป็นที่รับรองพระเถระ ที่มาวัดสุทธจินดาในโอกาสต่างๆ- กุฏิเมธชนัน เป็นที่พักพระนวกะ- กุฏิบุรคามบริรักษ์ เป็นที่พักของพระภิกษุสามเณร- กุฏิกองทัพภาคที่ ๒ เป็นที่พักพระภิกษุสามเณร- กุฏิธนาคารกรุงเทพ ที่พักของภิกษุสามเณร- สวนหลวงพ่อองค์ดำ- สวนกวนอิม- หอสมุดแห่งชาติ- พุทธสมาคมจังหวัดนครราชสีมา- พิพิธภัณฑ์สถานแห่งชาติ มหาวีรวงศ์- อาคาร ๘๐ ปีวัดสุทธจินดา เป็นที่ตั้งมหาลัยมหามกุฏราชวิทยาลัย ศูนย์การศึกษาโคราช- อาคารหอประชุมพระราชสมภพ ๒๐๐ ปี ร.๔- อาคารเฉลิมพระเกียรติ ๘๐ พรรษา ร.๙- สะพานหน้าท่อ-บรมจินดา เป็นอนุสรณ์การรวมวัด

**อ้างอิง**
สุทธจินดา
สุทธจินดา
สุทธจินดา